|  |
| --- |
| Til: Justitsministeriet |

# Høringssvar om ændring af straffeloven: Handicap med på listen over hadforbrydelser

Vi takker for muligheden for at afgive høringssvar.

Lovforslaget lægger op til, at det ved fastsættelse af straffen skal indgå

som en skærpende omstændighed, at forbrydelsen har baggrund i andres

handicap.

Dermed kommer handicap til at tælle som kriterium for hadforbrydelser på linje med seksuel orientering, race mv.

Det er vi i DH meget positive overfor. Det er et vigtigt signal at sende, at forbrydelser begrundet i offerets handicap ikke tolereres i et moderne demokratisk samfund.

Vi hæfter os ved, at skærpelsen i lovforslaget finder anvendelse i forhold

til enhver form for forbrydelse, som har baggrund i andres handicap. Det kan være hærværk eller trusler, men i princippet også alle mulige andre strafbare forhold, jf. afsnit 2.3 i de almindelige bemærkninger. Det er vi også tilfredse med.

Med venlig hilsen

cid:image001.jpg@01CFE3CC.C4E6D750

Thorkild Olesen, formand

For nærmere oplysninger kontakt chefkonsulent Torben Kajberg på tk@handicap.dk